نيك كليج

سير نيك كليج (Nicholas William Peter "Nick" Clegg) من مواليد 7 يناير سنة 1967 هوا سياسى بريطانى الليبرالى ديموقراطى و كان نايب رئيس وزرا المملكه المتحده و رئيس المجلس و وزير الشؤون الدستوريه والاصلاح السياسى فى حكومة التحالف اللى اتكونت باتفاق بين حزب المحافظين و حزب الديمقراطيين الليبراليين بعد انتخابات سنة 2010 فى المملكه المتحده.

رئيس وزرا المملكه المتحده كان ديفيد كاميرون زعيم حزب المحافظين اياميها . نيك كليج كان زعيم حزب الديمقراطيين الليبراليين و كان عضو فى برلمان المملكه المتحده (نايب) عن دايرة شيفيلد هالام.

اول وظيفه بالانتخاب اشتغلها كليج كانت وظيفة عضو فى البرلمان الاوروبى عن دايرة ويست ميدلاندز من سنة 1999 لحد سنة 2004. و انتخب عضو فى برلمان المملكه المتحده عن شيفيلد هالام فى انتخابات سنة 2005. و اتعين المتحدث باسم حزب الديمقراطيين الليبراليين عن شئون وزارة الداخليه سنة 2006. نيك كليج غلب كريس هوون فى انتخابات زعامة الحزب سنة 2007

نيك كليج اتعلم فى مدرسة كالديكوت فى باكينجهامشير و مدرسة وستمنستر فى لندن و درس علم الانسان الاجتماعى فى كلية روبنسون فى جامعة كمبريدج و بعدين درس فى جامعة مينيسوتا و كلية اوروبا فى بلجيكا. و اتجوز ميريام جونزاليز دورانتيز؛ و عندهم تلات أولاد.Nick Clegg's wife Miriam Gonzalez Durantez cannot vote for her husband Mail Online, 22 March 2010The Lib Dems' new 'first lady' BBC News, 18 December 2007Lib Dem wives: Can you spot the difference?  Times Online, 20 October 2007Westminster wives The Observer, 14 March 2010

 حياته 

نيكولاس ويليام بيتر كليج اتولد فى تشالفونت سانت چايلز فى باكينجهامشير يوم 7 يناير سنة 1967, و هو التالت من اربع اطفال. ابوه نيكولاس كليج كانرئيس مجلس ادارة بنك يونايتد ترست.
و واحد من أمناء مؤسسة دايوا الأنجلو-يابانيه اللى كان كينيث كلارك بيشغل مستشار ليها.
جدة نيك كليج من ناحية الاب كيرا فون انجلهارد, كانت بارونه من الامبراطورية الروسية. من اصل المانى-روسى و اوكرانى و هربت من روسيا بعد الثورة الروسية سنة 1917 و جده من ناحية الاب هوا هيو أنتونى كليج اللى كان رئيس تحرير المجلة الطبية البريطانية (بريتيش ميديكال چورنال) لمدة 35 سنه.
والدة نيك كليج هيرمانس ڤان دير وول بيك اصلها داتش  و اعتقلها الجيش اليابانى مع عيلتها فى باتافيا (جاكرتا) فى جزر الهند الشرقيه النيديرلانديه وقت احتلال الجيش اليابانى للجزر فى الحرب العالميه التانيه و قابلت والد كليج فى زياره لانجلترا سنة 1956 و اتجوزو يوم 1 اغسطس 1959.

نيك كليج متعدد اللغات علشان بيقدر يتكلم انجليزى. نيديرلاندى. فرنساوى. المانى و اسبانى. ، و مره قال عن نفسه : "ببساطة مافيش ذرة من العنصريه فيا, كشخص كل عيلته متكونه من ناس هربت من الاضطهاد, من ناس مختلفين فى مختلف الأجيال و ده اللى أنا دلوقتى. و ده واحد من الاسباب فى انى ليبرالى.

 التعليم 
تعليم نيك كليج الابتدائى كان فى مدرسه خاصه اسمها مدرسة كالديكوت فى فارنهام رويال فى باكينجهامشير و بعد كده فى مدرسة وستمنستر فى لندن , و لما كان عنده ستاشر سنه شارك فى برنامج لتبادل الطلاب و عاش فى ميونيخ , فى المانيا و هناك اتحكم عليه بالشغل فى خدمة المجتمع لمدة سنه بعد ما هو و اصحابه حرقو مجموعه من الصبار بتاعة واحد من الاساتذه.

نيك كليج درس علم الانسان الاجتماعى فى كلية روبنسون فى جامعة كمبريدج و بعدين درس فى جامعة مينيسوتا و كلية اوروبا فى بلجيكا.

 وظايف مش سياسيه 
سنة 1993 كسب نيك كليج جايزة ديفيد توماس من فاينانشال تايمز الجايزه دى فى ذكرى صحفى فاينانشيال تايمز اللى اتقتل فى مهمه فى الكويت سنة 1991.

 انتخابات سنة 2010 

انتخابات المملكه المتحده العامه سنة 2010 حصلت يوم الخميس 6 مايو 2010 علشان انتخاب اعضاء فى مجلس العموم. الانتخابات حصلت فى 650 دايره انتخابيه فى كل المملكه المتحده و ما قدرش اى حزب يكسب الاغلبيه اللى هيا 326 كرسى فى مجلس العموم. حزب المحافظين بزعامة ديفيد كاميرون كسب اكبر عدد من الأصوات و الكراسى (306 كرسى) لكن فضل محتاج عشرين كرسى فى مجلس العموم علشان يكسب الاغلبيه. حزب العمال البريطانى اللى حكم بريطانيا من سنة 1997 بزعامة رئيس الوزرا جوردون براون جه فى المركز التانى (258 كرسى) و خسر كتير من كراسيه فى البرلمان و كسب حزب الديمقراطيين الأحرار بزعامة نيك كليج المركز التالت (57 كرسى).

نتج بسبب الانتخابات دى برلمان متعلق علشان مافيش اى طرف يقدر يتحكم فى أغلبية مجلس العموم. و بسبب الانتخابات دى اتكونت حكومة تحالف باتفاق بين حزب المحافظين و حزب الديمقراطيين الليبراليين رئيس الوزرا ديفيد كاميرون هوا زعيم حزب المحافظين, و نايب رئيس الوزرا نيك كليج هوا زعيم حزب الديمقراطيين الليبراليين.

 عضو فى البرلمان الاوروبى (1999-2004) 
نيك كليج كان عضو فى البرلمان الاوروبى من سنة 1999 لسنة 2004

 لينكات برانيه 


 مصادر 



تصنيف:مواليد 1967
تصنيف:سياسيين بريطانيين
تصنيف:بريطانيين نيديرلانديين
تصنيف:بريطانيين روس
تصنيف:نسويين بريطانيين
تصنيف:متعلمين فى جامعة كامبريدج
تصنيف:متعلمين فى مدرسة ويستمينستر